User:CreativeJohnLT/sandbox

= Parnidžio kopa =

Parnidžio kopa – pustoma smėlio kopa Nidos pietuose, Kuršių Nerijoje, 52 m virš jūros lygio. Ant kopos viršūnės įrengta apžvalgos aikštelė, 1995 m. pastatytas saulės laikrodis. Tik pastatytas jis buvo 12 metrų aukščio, 200 tonų svorio, tačiau 1999 m. gruodžio 4 d. praūžęs uraganas „Anatolijus“ apgadino laikrodį ir iki 2011 m. jo „rodyklės“ aukštis buvo perpus mažesnis. Tai unikali vieta, Kuršių nerija vienintelė vieta Lietuvoje, kur saulė leidžiasi ir teka nuo vandens paviršiaus.

2011 m. laikrodis atstatytas. Laikrodžio autoriai Ričardas Krištapavičius ir Libertas Klimka.

Vietiniai gyventojai mano, kad pavadinimas kilęs nuo frazės „perėjusi per Nidą“, nes kopa kelis kartus „perkeliavo“ per Nidos gyvenvietę. 1675–1854 metais čia buvo užpustyti keturi Naglių kaimai.

Apie kopą veda 1,8 km Parnidžio pažintinis takas.

2011 m. saulės laikrodis atstatytas. Tai 13,8 m aukščio akmens stulpas, sveriantis 36 tonas. Ant šalia jo iškilusių nedidelių pakopėlių, padengtų granito plokštėmis, iškaltos valandų ir pusvalandžių įraižos, taip pat po vieną kiekvienam mėnesiui, ir dar keturioms saulėgrįžoms ir lygiadieniams.

Parnidžio kopos pavadinimo reikšmė
Šios kopos pavadinimas Parnidis reiškia kalną už ar prie Nidos. Gyventojai taip pat pavadinimą interpretuoja kaip „perėjusi per Nidą“. Ant 52 metrų virš jūros lygio esančios Parnidžio kopos galima patekti į baltųjų kopų buveinę. Tai vienintelė vieta Kuršių nerijos nacionaliniame parke, kur iki dabar yra išlikusi pustomų kopų grandinė. O pačioje viršūnėje yra įrengta apžvalgos aikštelė nuo kurios galima matyti Grobšto gamtos rezervate esančių įspūdingų kopų vaizdą.Kopos juda pernešant smėlio smilteles iš priešvėjinio šlaito į užvėjinį. Smiltys, ridenamos vėjo nerijoje keliauja smėlio vagelėmis, kol užkliūva už augalo.

UNESCO paveldas
2000 m. pabaigoje Kuršių nerija buvo įtraukta į UNESCO pasaulio paveldo sąrašą kaip kultūrinio kraštovaizdžio objektas ir ji  yra bene vienintelė vieta Lietuvoje, kur saulė teka nuo ir leidžiasi ant vandens paviršiaus. Per Kuršių nerija eina Baltijos jūros paukščių migracijos kelias, o Parnidžio kopa yra viena iš įspūdingiausių vietų stebėti rudenines ir pavasarines paukščių migracijas. Šią  kopą tvirtai galime vadinti lankomiausia vieta visoje Kuršių nerijoje, kuri pritraukia turistus iš visų pasaulio kampelių.